《存瓢诗》
明代·郑潜

乱后惟存此一瓢，许由世远孰能招。思亲恨酌南溟水，忧国愁翻北海潮。

松下无声何用弃，壁间有影莫相邀。富沙春色浓如酒，与尔寻芳过野桥。

作者简介：元明间徽州歙县人，字彦昭。元时，官至海北廉访司副使。后寓居福州怀安，买田建义学，以教育后进。又立白苗、阳岐二渡，买田供舟子生计，人称郑公渡。入明，起为宝应县主簿，迁潞州同知。有《樗庵类稿》。